Küllalt oluliseks peetakse ka nende haigete sünnitusjärgset jälgimist, kuna vaatamata veresuhkrute normaliseerumisele 2-7 päeva peale sünnitust,  haigestuvad 10 - 15 aasta möödudes 40 - 60 % nendest naistest insuliinsõltumatusse diabeeti (NIDDM ehk II tüübi diabeeti). Enamasti naised sünnitusjärgseks veresuhkru kontrolliks naistenõuandlasse ei pöördu, mistõttu sünnitusjärgne diabeedi skriining peaks jääma perearsti ülesandeks. Neil patsientidel tuleks veresuhkrut määrata sünnitusjärgselt 6 kuud peale sünnitust ning hiljem sagedusega 1 kord aastas.